49. ΝΟΜΟΣ υπ’ αριθ. 2836 της 19/28 Απρ. 1954 Περί εκτελέσεως αποφάσεών τινων Διοικητικών Δικαστηρίων Ναυτικών Επιτάξεων. Άρθρ.1.-Αποφάσεις της Μονίμου Εκτιμητικής Επιτροπής Ναυτικών Επιτάξεων και Ναυλώσεων ή του Διοικητικού Δικαστηρίου Ναυτικών Επιτάξεων και Ναυλώσεων, περί ων ο Κ.Ν. 4442, δι’ ων επιδικάζονται αποζημιώσεις δια την εκ πολεμικής αιτίας απώλειαν κατά τον τελευταίον πόλεμον επιτάκτων πλοίων υπό ξένας σημαίας δεν εκτελούνται, αι δε ενώπιον αυτών εκκρεμούσαι αιτήσεις ή εφέσεις κατά τοιούτων αποφάσεων δεν εκδικάζονται προ της εφαρμογής της δια των επομένων άρθρων του παρόντος Νόμου οριζομένης διαδικασίας. Άρθρ.2.-1.Αιτήσεις προς αποζημίωσιν μόνον δι’ απώλειαν εκ πολεμικής αιτίας επιτάκτων πλοίων υπό ξένας σημαίας απολεσθέντων κατά την διάρκειαν του τελευταίου πολέμου δι’ α εξεδόθησαν αποφάσεις μη εκτελεσθείσαι κατά το άρθρ. 1 του παρόντος, δέον να υποβληθούν εις την Μόνιμον Εκτιμητικήν Επιτροπήν Ναυτικών Επιτάξεων και Ναυλώσεων υπό των ενδιαφερομένων επί ποινή απαραδέκτου εντός διμήνου προθεσμίας από της δημοσιεύσεως του παρόντος Νόμου. 2.Αι υποβαλλόμεναι αιτήσεις εκδικάζονται εντός διμήνου από της λήξεως της κατά την προηγουμένην παράγραφον οριζομένης προθεσμίας. 3.Δια των εκδιδομένων υπό της Μονίμου Εκτιμητικής Επιτροπής Ναυτικών Επιτάξεων και Ναυλώσεων αποφάσεων επί αιτήσεων των προηγουμένων εδαφίων δύνανται να τροποποιηθώσιν εν όλω ή εν μέρει προηγούμεναι αποφάσεις αυτής ή και του Διοικητικού Δικαστηρίου Ναυτικών Επιτάξεων εκ των μη εξοφληθεισών κατά το άρθρ. 1 έστω και εάν εξεδόθησαν τη αιτήσει τούτων και κατέστησαν οριστικαί και αμετάκλητοι. Αι εκκρεμούσαι αιτήσεις ή αι εντός διμήνου υποβαλλόμεναι τοιαύται κατά εκδοθεισών αποφάσεων επέχουν θέσιν τριτανακοπής. Οι υπέρ ων είχον εκδοθή αποφάσεις θα καλούνται κατά την συζήτησιν της αιτήσεως των ενδιαφερομένων δια τοιχοκολλήσεως προ οκτώ ημερών εις τον πίνακα ανακοινώσεων του Υπουργείου Εμπορικής Ναυτιλίας. 4.Εκκρεμούσαι εφέσεις κατ’ αποφάσεων τροποποιουμένων εν όλω ή εν μέρει κατά την παρ.3 του παρόντος άρθρου θεωρούνται ως μηδέποτε ασκηθείσαι. Άρθρ.3.-Αι κατά το άρθρ. 13 του Α.Ν. 2116/1939 «περί ασφαλίσεως των πληρωμάτων των Ελληνικών εμπορικών ατμοπλοίων κατά κινδύνων πολέμου» επιβαλλόμεναι προσαυξήσεις δια την μη έγκαιρον καταβολήν ασφαλίστρων επιτρέπεται όπως αίρονται δι’ ητιολογημένης αποφάσεως του Διοικητικού Συμβουλίου του Α.Ο.Κ.Π. εγκρινομένης δι’ αποφάσεως του Υπουργού Εμπορικής Ναυτιλίας. Σελ. 442,04 275-024 36.Ε.β.49-51 Εισφορές και Ναυλώσεις (Επιτάξεις) 